Document ID: /roh_data/filtered/fineweb-2-filterrobots_roh.jsonl.gz/64287

Dr. Peter Metz
«L’art è ina funtauna da regiuvinaziun da la vita – las exposiziuns, il museum d’art e l’uniun d’art èn ses batschigl.»
Las commembras ed ils commembers da l'uniun grischuna d'art prestan ina contribuziun centrala al mantegniment, a la promoziun ed a l'intermediaziun d'art e da cultura en il Grischun.
Cun quai sustegnan ellas ed els er il museum d’art engrondì e gidan da rinforzar sia attractivitad per il public e d’al render enconuschent sco chasa d’art lunsch suror ils cunfins chantunals. Il medem mument èn quai las commembras ed ils commembers che fan cun lur engaschament e cun lur interess or dal museum d’art dal Grischun a Cuira in lieu d’inscunter inspirant.
«L’art è ina funtauna da regiuvinaziun da la vita – las exposiziuns, il museum d’art e l’uniun d’art èn ses batschigl.»
«L’Uniun grischuna d’art è per mai l’intermediaziun activa d’activitads e d’interess artistics. Ella furma ina grondiusa simbiosa cun il Museum d’art dal Grischun – perquai fatsch jau sco commember gugent part dad ella.»
«Mia commembranza sur blers onns en l’Uniun grischuna d’art sa chapescha per mai da sasez. L’art figurativ e la musica m’han interessà dapi mia giuventetgna, han ina gronda impurtanza en mia vita e l’enritgeschan fermamain. Bun ch’i dat l’UGA, pertge ch’ina commembranza animescha adina puspè da visitar il museum. Quai che jau appreziesch fitg en l’UGA èn ils inscunters occasiunals ed ils discurs prezius cun umans interessads a l’art.»